[{"text_idx": "#000000", "text": "Novaj\u0302elsendoj de la 14a de aprilo 2017 c\u0302e France Inter"}, {"text_idx": "#000004", "text": "En Francio, la asocio Espe\u0301ranto-France partoprenas en la diskonigo de la lingvo. Unu el siaj vicprezidantoj, Didier Loison, helpis nin por la verkado de c\u0302i dulingva artikolo."}, {"text_idx": "#000006", "text": "\u00abEsperanto estas internacia lingvo kiu 130-jarig\u0302os c\u0302isomere. G\u0302i estis konceptita el radikoj komunaj al plimulto de indoeu\u0306ropaj lingvoj, kun propra gramatiko je 16 reguloj. La alfabeto estas fonetika, neniu verbo estas neregula, la samfamiliaj vortoj konstruig\u0302as per aldono de prefiksoj kaj sufiksoj. Mallonge, g\u0302i estas la plej facile memorigebla lingvo.\u00bb"}, {"text_idx": "#000008", "text": "\u00abMi malkovris Esperanton en au\u0306gusto 1988 en la c\u0302iutaga elsendo (8a45-9a) de Brigite Vincent c\u0302e France Inter. Mi unue volis lerni tiun misteran lingvon pro intelekta scivolo pri g\u0302ia gramatika logiko. Poste mi dau\u0306rigis kiam mi konstatis ke mi povas g\u0302in praktiki amike kun homoj el la tuta mondo.\u00bb"}, {"text_idx": "#000009", "text": "C\u0302u vi parolas g\u0302in flue ? C\u0302iutage ?"}, {"text_idx": "#000010", "text": "\u00abJes, mi flue parolas Esperanton, mi ec\u0302 ricevis C1-nivelan diplomon de la universitato de Budapes\u0302to. C\u0302iutage mi legas en Esperanto novaj\u0302ojn de la tuta mondo per Fejsbuko, artikolojn en La Monde de Esperanto, au\u0306 en la gazeto Esperanto de Universala Esperanto-Asocio, ktp. Mi ofte akceptas esperantoparolantojn en Parizo (prelegantojn en nia Bastilikvartala sidejo, turistojn kiuj tranoktas c\u0302e mi per la reto de hejmgastigantoj Pasporta Servo). C\u0302isomere mi partoprenos en la 102 universala kongreso de Esperanto en Seulo, SudKoreio, sen bezono de interpretistoj.\u00bb"}, {"text_idx": "#000012", "text": "\u00abLa lingua franca hodiau\u0306 (gis nun) reganta en ekonomio kaj turismo estas ja la angla lingvo. Sed Esperanto estas plia ilo por renkonti aliajn personojn je vera lingva egalrajto\u00bb."}, {"text_idx": "#000014", "text": "\u00abLa nombro de homoj kiuj lernis Esperanton en 130 jaroj estas multe pli supera ol unu miliono, sciante ke en ec\u0302 ne 2 jaroj estis 800 000 lernantoj sur la apo Duolingo ! Vi ne au\u0306das la esperantoparolantojn c\u0302ar ili parolas en propraj gazetaro kaj amaskomunikiloj, c\u0302efe per Interreto. La Esperanta Vikipedio estas unu el la 20 lingvoj kun la plejmultaj artikoloj\u00bb."}, {"text_idx": "#000015", "text": "Espe\u0301ranto-France aktivas por g\u0302uste au\u0306digi iom pli tiun lingvon. Kiel ?"}, {"text_idx": "#000016", "text": "\u00abEspe\u0301ranto-France deponis kun aliaj asocioj petskribon por ke Esperanto estu elektebla kiel opcia lingvo je abitura ekzameno. Niaj membroj dej\u0302oras c\u0302ie en Francio dum asociaraj forumoj. Ni publikigas gazetarajn komunikojn kaj respondas al j\u0302urnalistaj intervjuoj. Dum nia jara kongreso (c\u0302ijare en Mandres-les-roses) ni organizas ekspoziciojn kaj spektaklojn malfermajn al la publiko. Ankau\u0306 ekzistas partio Eu\u0306ropo-Demokratio-Esperanto, kiu proponas kandidatojn je la eu\u0306ropaj balotoj\u00bb."}, {"text_idx": "#000017", "text": "Vidi konektite : \u00ab Esperanto, la lingvo kiu pretendis sin \u00abuniversala\u00bb \u00bb sur la retejo de France Inter"}, {"text_idx": "#000018", "text": "Els\u0302utu la telefonan apon Amikumu por renkonti esperantistojn c\u0302irkau\u0306 vi !\nVi povas alig\u0302i au\u0306 realig\u0302i al Espe\u0301ranto-France uzante la alig\u0302ilon.\nrss_feed Abonrilatigi la tutan retejon"}, {"text_idx": "#000019", "text": "Els\u0302utu la telefonan apon Amikumu por renkonti esperantistojn c\u0302irkau\u0306 vi !"}, {"text_idx": "#000020", "text": "Vi povas alig\u0302i au\u0306 realig\u0302i al Espe\u0301ranto-France uzante la alig\u0302ilon."}, {"text_idx": "#000021", "text": "Espe\u0301ranto-France est membre de l'Association mondiale d'Espe\u0301ranto"}]